CELEX: C2006/331/16
Language: el
Date: 2006-12-30 00:00:00
Title: Υπόθεση C-238/05: Απόφαση του Δικαστηρίου (τρίτο τμήμα) της 23ης Νοεμβρίου 2006 [αίτηση του Tribunal Supremo (Ισπανία) για την έκδοση προδικαστικής αποφάσεως] — Asnef-Equifax, Servicios de Información sobre Solvencia y Crédito, SL, Administración del Estado κατά Asociación de Usuarios de Servicios Bancarios (Ausbanc) (Ανταγωνισμός — Άρθρο 81 ΕΚ — Σύστημα ανταλλαγής μεταξύ πιστωτικών ιδρυμάτων πληροφοριών σχετικών με τη φερεγγυότητα των πελατών — Αίτηση εκδόσεως προδικαστικής αποφάσεως — Παραδεκτό — Επιπτώσεις στο εμπόριο μεταξύ κρατών μελών — Περιορισμός του ανταγωνισμού — Όφελος για τους χρήστες)

30.12.2006   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 331/10
            
         Απόφαση του Δικαστηρίου (τρίτο τμήμα) της 23ης Νοεμβρίου 2006 [αίτηση του Tribunal Supremo (Ισπανία) για την έκδοση προδικαστικής αποφάσεως] — Asnef-Equifax, Servicios de Información sobre Solvencia y Crédito, SL, Administración del Estado κατά Asociación de Usuarios de Servicios Bancarios (Ausbanc)
   (Υπόθεση C-238/05) (1)
   
   (Ανταγωνισμός - Άρθρο 81 ΕΚ - Σύστημα ανταλλαγής μεταξύ πιστωτικών ιδρυμάτων πληροφοριών σχετικών με τη φερεγγυότητα των πελατών - Αίτηση εκδόσεως προδικαστικής αποφάσεως - Παραδεκτό - Επιπτώσεις στο εμπόριο μεταξύ κρατών μελών - Περιορισμός του ανταγωνισμού - Όφελος για τους χρήστες)
   (2006/C 331/16)
   Γλώσσα διαδικασίας: η ισπανική
   Αιτούν δικαστήριο
   Tribunal Supremo
   Διάδικοι στην υπόθεση της κύριας δίκης
   Asnef-Equifax, Servicios de Información sobre Solvencia y Crédito, SL, Administración del Estado
   κατά
   Asociación de Usuarios de Servicios Bancarios (Ausbanc)
   Αντικείμενο της υποθέσεως
   Αίτηση για την έκδοση προδικαστικής αποφάσεως — Ερμηνεία του άρθρου 81 ΕΚ — Συμβατότητα με την κοινή αγορά συμφωνίας περί δημιουργίας συστήματος ανταλλαγής μεταξύ πιστωτικών ιδρυμάτων πληροφοριών σχετικών με τη φερεγγυότητα των πελατών τους — Ευεργετικά αποτελέσματα για τους καταναλωτές και τους χρήστες των χρηματοπιστωτικών υπηρεσιών — Δυνατότητα των κρατών μελών να χορηγούν εξαίρεση
   Διατακτικό της αποφάσεως
   
               1)
            
            
               Το άρθρο 81, παράγραφος 1, ΕΚ έχει την έννοια ότι ένα σύστημα ανταλλαγής πληροφοριών, όπως το επίδικο στην κύρια δίκη αρχείο ανταλλαγής μεταξύ πιστωτικών ιδρυμάτων πληροφοριών σχετικών με τη φερεγγυότητα των πελατών, δεν έχει, κατ' αρχήν, ως αποτέλεσμα τον περιορισμό του ανταγωνισμού κατά την έννοια της διατάξεως αυτής, υπό την προϋπόθεση ότι η σχετική αγορά ή αγορές δεν παρουσιάζουν υψηλό βαθμό συγκεντρώσεως, ότι το σύστημα αυτό δεν παρέχει τη δυνατότητα προσδιορισμού της ταυτότητας των πιστωτών και ότι οι όροι προσβάσεως και χρήσεως εκ μέρους των πιστωτικών ιδρυμάτων εξασφαλίζουν την ίση μεταχείρισή τους, τόσο από νομικής όσο και από υλικής απόψεως.
            
         
               2)
            
            
               Σε περίπτωση που ένα σύστημα ανταλλαγής πληροφοριών σχετικά με τις πιστώσεις, όπως το εν λόγω αρχείο, περιορίζει τον ανταγωνισμό κατά την έννοια του άρθρου 81, παράγραφος 1, ΕΚ, η δυνατότητα εφαρμογής της εξαιρέσεως που προβλέπει η παράγραφος 3 του ίδιου άρθρου υπόκειται στις τέσσερις σωρευτικώς συντρέχουσες προϋποθέσεις που θέτει η διάταξη αυτή. Στο εθνικό δικαστήριο απόκειται να διαπιστώσει αν πληρούνται οι προϋποθέσεις αυτές. Για την πλήρωση της προϋποθέσεως σχετικά με την εξασφάλιση δίκαιου τμήματος του οφέλους στους χρήστες, δεν είναι κατ' αρχήν αναγκαίο κάθε καταναλωτής χωριστά να αντλεί όφελος από μια συμφωνία, απόφαση ή εναρμονισμένη πρακτική. Αντιθέτως, είναι αναγκαίο το συνολικό αποτέλεσμα να είναι ευνοϊκό για τους καταναλωτές στις οικείες αγορές.
            
         
      (1)  ΕΕ C 205 της 20.8.2005.